Atgriežos ar divām tonnām boksīta.
Tev galīgi nav taisnība.
Šī tieši ir atgriešanās pie Ļeņina un Staļina ideāliem.
Nu, lūdzu, Vasja!
Es te atnācu notestēt jauno pneimatisko ierīci,
nevis apspriest ģeopolitiku.
Es to jau notestēju.
Strādā teicami.
Ja vien tavu viedokli ņemtu vērā Zvaigžņu pilsētiņā.
Laižam!
Gorbačova un viņa pakalpiņu, kas jūs aizstāvēja, vairs nav.
Pienākuši jauni laiki, Svetlana Zahārova.
Nu jā.
Kā mūs glābs Korženko? Tāpat, kā to darīja Staļins?
Nošaujot disidentus mežā
un līķus sametot bedrēs?
Staļins uzvarēja Lielo Tēvijas karu.
To karu uzvarēja veselas paaudzes asinis.
Nevis Staļins.
Paklau, Rietumi mūsu dzimteni ir sabradājuši.
Bet Korženko atgriezīs mūs tajos laikos,
kad visa pasaule dzīvoja bailēs no mūsu varenības.
Tu dzīvo maldos, Vasja.
Bet tu esi nodevēja.
Uzspļauj savai kultūrai,
Rietumu priekšā paplešot kājas.
Ej dirst!
Pati ej!
Ko tu tur muldi!
Izelpo, citādi tev plaušas pārplīsīs.
Mayday, Mayday! Laimes ieleja, vajag steidzamu medicīnisko evakuāciju.
SAŠĶELTAIS NAMS
...un vairs nenāks pie samaņas.
Es runāju ar prezidentu Korženko,
un viņš pieprasa, lai tam būtu sekas.
Ak kungs!
Ko teica Majakovskis?
Vasīlijs joprojām ir bezsamaņā. Smaga dekompresijas slimība.
Vēl vismaz dažas dienas viņam jāpavada barokamerā.
Un tad varēs pateikt, vai būs kādi paliekoši traucējumi.
Es te augšā to redzu arvien biežāk pēdējās pāris nedēļās
kopš tā, kas notika Maskavā.
Krievs pret krievu.
Mēs to nedrīkstam pieļaut, Ed. Te augšā ne.
Ko tu gribi teikt?
Es viņai apgriezīšu spārnus.
Tas, ka viņš zaudēja, nenozīmē, ka nebija vainīgs.
Svetlana varēja Galkinu nogalināt.
Bet nenogalināja.
Jebkurā gadījumā es viņu atceļu no lidojumiem uz nenoteiktu laiku.
Beidz, Denij! Tu zini, ko viņai nozīmē lidošana.
Jā. Bet par nodarīto viņai ir jāizjūt sekas.
Viņai būs jādzīvo bāzē bez algas 60 solārās dienas.
Domāju - tev tas vēl jāpārdomā.
Tu pati teici. Viņa ir viena no mūsu labākajiem pilotiem.
Un, ja gribi, lai asteroīda treniņi notiktu pēc plāna,
mums būs nāvīgi grūti
atrast kādu citu, ko sagatavot viņas līmenī.
Lēmums ir pieņemts.
Ielaid viņu!
Svetlana!
Biedre Zahārova!
Esmu izlasījusi incidenta ziņojumu
un pieņēmusi lēmumu par tev piemērojamo sodu.
Tas nav būtiski.
Ko tu gribi teikt?
Ar mani sazinājās no Zvaigžņu pilsētiņas. Man liek atgriezties Maskavā.
Man jābrauc mājās ar Unity.
Ē, Unity startē rīt.
Kāpēc?
Mani tiesās par uzbrukumu un noziegumiem pret Padomju Savienības patriotu.
Bet... Pag! Tas nav loģiski.
Iepriekš sovjeti nevienu kosmonautu par ko tādu nav atsaukuši.
Vasīlija ģimene ir saistīta ar jauno režīmu.
NASA MOLLIJAS KOBAS KOSMOSA CENTRS
Un, zinot visu, ko esam dzirdējuši par politisko izrēķināšanos,
ko īsteno šī jaunā padomju valdība,
es vienkārši jūtu, ka šajos apstākļos nevaru sūtīt viņu atpakaļ.
Man kā Laimes ielejas komandierei
galvenā prioritāte ir šīs apkalpes drošība.
Jāsaka - šajā ziņā es komandierei Pūlai piekrītu.
Mēs nevaram stāvēt malā, kamēr viņu aizsūta uz kādu gulagu.
Es saprotu, Vil. Patiešām. Bet...
būs problēmas ar M-7 hartu,
par ko prezidente Vilsone vienojās ar Gorbačovu.
Tajā ir skaidri pateikts:
jebkurai nācijai, kas vēlas atsaukt savu pilsoni no Marsa,
ir uz to tiesības.
Tad mēs vienkārši klanīsimies tam jukušajam?
Neviens neko neteica par klanīšanos.
Prezidents grib iestāties par to, kas ir pareizi,
bet vēsturi neveido sarunas tikai ar tiem, kuri mums piekrīt.
Pastāsti mums ko vairāk par jauno Roskosmos vadītāju,
lai es saprastu, ar ko mums darīšana.
Irina Morozova.
Cik nu mums par viņu zināms,
viņa ir strādājusi Zvaigžņu pilsētiņas drošības un uzraudzības aparātā
kopš '69. gada.
No elitāras krievu ģimenes Maskavā.
Šķiet, viņa kritusi Gorbačova režīma nežēlastībā,
kā vairums VDK darbinieku. Domājam - tieši tāpēc viņa atbalstīja Korženko.
Esam dzirdējuši ziņas, ka viņa pamazām attīra Roskosmos no tiem,
kuri nav lojāli jaunajam režīmam.
Un izskatās, ka tagad viņa kārto rēķinus arī uz Marsa.
Kosmonaute Zahārova bija izteikta Gorbačova atbalstītāja.
Esmu drošs, ka var atrast kompromisu.
Ja varu panākt labu darījumu ar UAW, tad garantēju, ka varu arī ar viņu.
Man patīk strādāt ar krieviem.
Viņi ir tieši.
Viņiem nepatīk runāt riņķī un apkārt.
Mums vienkārši būs tas jāizrunā.
Te būs apakšveļa Libisai,
zobu diegs Krausam,
zeķes Heloketam.
- Nu tā. - Labi.
Man ir jauni pasūtījumi.
Deivids Mārkmens grib vēl vītinātu gaļu.
Un Railijs grib vēl pornogrāfiju.
Šie ir viņa iecienītākie žanri.
Railijs! Viņš ir slims jāklis.
Slims jāklis ar naudu.
Tādi man patīk vislabāk.
Un Li iedeva nākamo pasūtījumu no ziemeļkorejiešiem.
Viņi grib vēl pretsēnīšu krēmu, enerģijas batoniņus un Fruit of the Loom.
Šis ziemeļkorejiešu tirgus, Miloš...
Tā ir zelta raktuve.
Šajā sakarā... Vai ir kādas ziņas par īpašo pasūtījumu?
Mūsu ziemeļkorejiešu draugs jautāja.
Mans partneris pie tā strādā. Saki Li, lai ir pacietīgs.
Tavs...
Tavs partneris. Cik sen tu ar viņu sadarbojies?
Daudzus gadus. Viņš ir draugs.
Mēs kopā strādājām uz Mēness. Nu viņš ir uz Zemes.
Un vai tavs partneris būtu ieinteresēts citos biznesa darījumos?
Nu, ja mēs te augšā atrastu ko tādu, ko var pārdot tur lejā?
Ko cilvēki uz Zemes varētu gribēt no šī tuksneša?
Nu, es aizsūtīju meitai Marsa akmeni.
To man atrada Sema,
bet tas ir tiešām rets vulkāniskais stikls.
Akmens?
Re! Paklausies!
Viņai ļoti patika tas akmens, ko atsūtīji, bet... Tikai nedusmojies!
Mēs bijām Galerijā,
un es meklēju sev jaunus auskarus, un...
Protams, Lilija spēlējās ar savu mīļo jauno sarkano akmeni.
Un juvelierizstrādājumu veikala īpašniece man jautāja,
no kurienes tas nācis.
Es viņai izstāstīju.
Un ieklausies! Viņa tūlīt un uz vietas piedāvāja par to piecus taukšķus.
Viņa no tā izgatavos rotaslietas,
un viņa grib vēl.
Es domāju: ja tavs čalis to varētu nogādāt Amandai,
tā varētu būt varena izdevība.
Ak nu mums būs imports un eksports?
Kāpēc ne?
Nē. Miloš, mēs ar to nenodarbojamies.
Man ir sistēma. Viena sistēma gadiem.
Iļja, viņa dabūja piecus taukšķus par pārdesmit gramiem.
Tā reti gadās pat te augšā.
Vai spēj iedomāties, ko mēs varētu panākt?
Nē. Mums jābūt piesardzīgiem. Saproti?
Lai sūtītu kaut ko lejā, mums vajadzētu vairāk cilvēku.
Vairāk cilvēku nozīmē lielāku risku.
Vairāk mutu, ko barot. Vairāk iespēju iekulties mēslos.
Mana pieeja ir labākā, Miloš. Vai saproti?
Jā, saprotu.
NASA MOLLIJAS KOBAS KOSMOSA CENTRS
Un es patiešām ceru,
ka mēs abi varam atrast saprātīgu šīs situācijas risinājumu,
kas pieņemams abām mūsu nācijām.
Galu galā, mēs esam partneri.
Patiešām esam.
Kā partneri mēs novērtēsim jūsu sadarbību,
nosūtot Svetlanu Zahārovu uz Padomju Savienību, lai stātos tiesas priekšā.
Klau, tas bija tikai mazs kautiņš. Tas viss.
Zuda savaldība.
Viņi izjūt lielu spiedienu saistībā ar asteroīda programmas palaišanu.
Un, kā man stāsta, Galkins atveseļojoties.
Tāpēc vislabāk būtu, ja komandiere Pūla to atrisinātu uz vietas.
Tas nav saistīts ar viņa atveseļošanos.
Kosmonaute Zahārova pārkāpa padomju likumu, administrator Hobson.
Katrā gadījumā situācijas noteicēja ir Laimes ielejas komandiere.
Mūsu hartā ir skaidri pateikts, ka nevienam no M-7 locekļiem nav ietekmes
attiecībā uz bāzes disciplinārlietām.
Tās ir bāzes komandieres kompetencē.
Bet šis neattiecas uz bāzes disciplīnu.
Kā teicu, runa ir par likuma ievērošanu. Padomju likuma ievērošanu.
Zahārova ir padomju pilsone, un viņa uzbruka padomju pilsonim.
Un M-7 hartā ir skaidri pateikts arī tas,
ka mums ir tiesības atsaukt padomju pilsoņus no Marsa pēc saviem ieskatiem.
Šīs tiesības mēs tagad gribam izmantot.
Nu, tas nav tik vienkārši, Irina.
Kā zināt, šī vienošanās tika panākta, kad PSRS vadītājs bija Gorbačovs,
bet nu saistībā ar neseno valdības maiņu, ko piedzīvojāt...
Vai tas nozīmē arī to,
ka tad, kad par ASV prezidentu kļuva Alberts Gors,
visi prezidentes Elenas Vilsones līgumi zaudēja spēku?
Tas...
Tas nav tas pats.
Nemaz.
Mēs varētu runāt skaidru valodu, ja?
Jūs uz to uzstājat tāpēc,
ka Vasīlija Galkina tēvocim ir cieša saikne ar jūsu jauno premjeru.
Propaganda, ko izplatījuši jaunās valdības pretinieki.
Galkina ģimenei ar to nav nekādas saistības.
Tāpat kā tās nebūtu jūsu tieslietu sistēmā.
Būtībā fakts ir tāds, ka ASV šo nosūtīšanu nesankcionēs.
Ja neesat ar mieru ievērot nosacījumus, par ko visi esam vienojušies hartā,
mēs būsim spiesti pārdomāt, vai turpināt savu dalību M-7.
Diez ko labi negāja, vai ne?
Visiem labdien!
Mums ir ļoti daudz kas apspriežams.
Tāpēc sāksim!
Pirmais darba kārtībā.
Amerikāņi muļķības dēļ nolēmuši ignorēt
Marsa līguma nosacījumus
un atsakās atdot mums kosmonauti Zahārovu,
lai viņa stātos tiesas priekšā par agresiju
pret augstu stāvoša jaunā politbiroja locekļa māsasdēlu.
Mums šai kliedzošajai rīcībai jāpretojas.
Mūsu atbilde tiek gatavota.
Viņi pieredzēs šīs rīcības sekas.
Direktore...
visu cieņu, bet varbūt būtu prātīgi šo nostāju pārskatīt.
Ja plānojam atsākt asteroīda programmu,
Zahārovai jāpaliek savā vietā.
Vai gribat teikt, ka Zahārova
patiesībā Galkinam neuzbruka?
Nē, es...
Bet, ja jums kāds iedurtu dunci mugurā, biedri Babaņin,
vai jūs šo dunci atdotu uzbrucējam?
Nē. Protams, ne.
Es arī tā domāju.
Tālāk - mums jānoskaidro, vai varam amerikāņiem atkal uzticēties.
Šajā sakarā
asteroīda programma netiks atsākta,
kamēr neuzzināsim, kas nogāja greizi ar misiju Kronoss,
kuras traģēdija prasīja mūsu dārgā biedra Kuzņecova dzīvību.
Biedri Semjonov, vai jums ir gatavs sākotnējais ziņojums
par avāriju, cenšoties notvert asteroīdu XF Kronos?
Jā.
Biedre Volkova, vai varat, lūdzu, izdalīt?
Protams, biedri.
Un vienu kopiju iedodiet, lūdzu, Mārgaretai Reinoldsai!
Gribu, lai viņa iepazīstas ar rezultātiem.
Atvainojiet, bet mēs sagatavojām kopijas tikai...
Tad atdodiet viņai Babaņina kopiju!
Biedri Semjonov, lūdzu, turpiniet!
Amerikāņu projektā bija kļūdas.
Problēmu izraisīja vāji rimstošs harmoniskais oscilators,
kuru ietekmēja kosmosa kuģa orientācijas sistēmas.
Ranger-1 dzinēju un orientācijas sistēmas ieslēgšanās izraisīja...
IETEKMĒJOŠIE FAKTORI?
MEHĀNISKA KĻŪME
3. APAKŠLĪMENIS
Komandiere Pūla viņu aizstāv.
Un viņa tur staigā apkārt, it kā nekas nebūtu noticis.
Abi ar priekšnieku par to zirgojas.
Un es dzirdēju, ka Vasīlijs varētu palikt paralizēts.
Smadzeņu nāve.
- Tā man teica Manušs. - Tiešām?
Varu saderēt uz 20, ka Vasīliju nosūtīs mājās
un kosmonautei pakratīs ar pirkstu.
Nē. Tu tiešām tā domā?
Vai tiešām tu nesaproti? Svetlana - viņa ir gandrīz svētā.
Viņa ir kosmonaute. Un Vasīlijs ir tikai pāķis, kā mēs.
Varu garantēt, ka tas būtu pavisam cits stāsts,
ja kāds mūsējais uz slimnīcu nosūtītu vienu no viņiem.
- Nē. - Pavisam cits.
Draugi! Ziniet, Vasīlijs ir diezgan liels ķēms.
Ko? Nu, jūs zināt, ka tā ir. Jūs zināt.
Un tāpēc tas ir normāli?
Ko... Nē, ja? Es nesaku...
Nē. Ir tā, ka viņiem pie vienas vietas, ja tiek nodarīts pāri kādam no mums.
Ei, Sema! Vari uz brītiņu?
Jā.
Tas ir par traku. Tam jābeidzas.
Es tev saku - tā vienkārši ir.
Tas obsidiāna gabals. Vai atceries, kur to atradi?
Jā. Tas bija pie Pekinpā pakalna.
Tur bija daudzi.
Vai rīt no rīta tu nepaņemtu mani līdzi?
Domāju - es varu uz Zemes tos pārdot. Dabūsi procentus.
Kā tu vari domāt par akmeņu tirgošanu,
kad Vasīlijs guļ barokamerā?
Mēs tur tagad neko nevaram darīt.
Vienīgi - nespēlēt pēc to ķēmu noteikumiem.
Tātad runa ir par taisnīgumu, nevis piebāztām kabatām?
Kāpēc tie nevar būt abi?
Nu taču! Es vienojos ar skafandru pārraugu,
un viņš man bez rindas iedos daļēja spiediena skafandru.
Man nav pieejams mobilis, bet tev ir.
Tu piedalies?
Nē.
Labi. Iešu kājām.
Nolādēts!
Pagaidiet!
Drīkstu?
Tāds pats diametrs un svars.
Viltīgi.
Ja vien tā kafija būtu pūļu vērta!
Tagad man noderēs jebkāda.
Paldies.
Vai spina vektora aprēķini jaunajiem asteroīda notveršanas protokoliem?
Jā.
Jā, un atzīstos,
ka nespēju iegūt galīgā elementa modeli, ko varētu konsekventi atkārtot.
Drīkstu?
Ja nomainīsiet atskaites sistēmu,
ar apgriezto matricu iegūšanu varētu veikties labāk.
Paldies.
Esam norēķinājušās.
Ē, Tatjana Aleksandrovna Volkova.
Mani sauc Mārgareta.
Es zinu. Mēs visi zinām, kas jūs esat.
Neviens ar mani pat nesveicinās.
Direktore Morozova...
Viņa skaidri pateica, ka mums jāturas pa gabalu.
Tad kāpēc nupat man palīdzējāt?
Nu, sieviete bez kafijas ir bīstama.
Tā ir gan.
Arlabvakaru!
Arlabvakaru, Reinoldsas kundze!
Vai mēģināji pārlādēt primāro saknes serveri?
Divreiz. Mēģināju arī izslēgt un ieslēgt CPU procesorus.
Nekā. Joprojām viss kirilicā.
Tūlīt atgriezīšos.
Jevgēnij, vai zini, kas notiek ar lietotāja saskarni?
Tā visa ir kirilicā.
Jā. Roskosmos nolēma atjaunot vadības datorsistēmai
sākotnējos padomju parametrus.
Ko? Tas nopietni traucēs operācijas.
Esmu bāzes komandiere, un jebkādas izmaiņas jāsaskaņo...
Padomju Savienība vairs neatzīst jūs par komandieri.
Tu nerunā nopietni.
Atvainojiet!
Velns parāvis!
Man likās, ka šīm muļķībām esam tikuši pāri.
Izskatās, ka visas pārējās sovjetiski noskaņotās valstis viņu spēli atbalsta.
EKA, JAXA joprojām ir ar mums. ISRO lavierē - kā parasti.
Ko par to visu saka Hjūstona?
Hobsons risina sarunas ar Maskavu, bet izskatās slikti.
Viņi ir iecirtušies. Joprojām grib, lai Svetlana tiktu nosūtīta uz Zemi.
Žēl, ka te nav Kuza. Viņš ar ko tādu nesamierinātos.
Jā, tur tev taisnība.
Diez vai ar to tas beigsies, tāpēc gribu, lai veicat drošības pārbaudes.
Tad veiciet pilnu diagnostiku visam savam aprīkojumam, savām stacijām.
Pārliecinieties, vai viss ir darba kārtībā.
Pālmer, veiksim drošības pārbaudi visā bāzē!
Pārbaudīsim, vai viņiem nav padomā vēl kas.
Un gribu, lai nekavējoties kāds tiktu norīkots pie Svetlanas Zahārovas kajītes,
lai sovjeti nemēģinātu viņu sagrābt.
Laba doma.
Tā. Tagad visi ejiet!
Satiksimies atkal pēc divām stundām.
Labi.
Kā tas vispār iespējams, Īlaij?
Nu, ser, es...
Pirms mēneša Laimes ieleja bija starptautiskās sadarbības paraugs.
Un nu tā ir jauna Aukstā kara frontes līnija.
Prezidenta kungs! Al, es pie tā strādāju, bet šī jaunā Roskosmos direktore...
Tu taču atceries manu runu Čikāgā, ko?
Es teicu, ka Aukstais karš ir beidzies.
Vai domā, ka tagad tas netiks malts līdz vēlēšanu dienai?
Tā nenotiks, ser. Es to atrisināšu.
Gādā, lai tā būtu!
Un vai...
Alianses M-7 nākotne tiek apšaubīta,
jo ir sākusies diplomātiska krīze
kosmonautes Svetlanas Zahārovas juridiskā statusa dēļ.
Līdz šim Marsa koloniju raksturoja starptautiskā sadarbība,
bet tā, šķiet, ir pagaisusi,
jo vairākas M-7 nācijas atsakās atbalstīt Gora administrācijas centienus
pasargāt Zahārovu no jaunā padomju režīma represijām.
Pieaugošais konflikts ir vairojis bažas,
ka šis var atjaunot saspīlējumu starp abām lielvarām
pirmo reizi kopš 1990. gadu sākuma.
Zinot, kas ir likts uz spēles,
šis jautājums ir jāatrisina ātri,
bet apdomīgi un neizdarot neko pārsteidzīgu.
DEVS AJESA PAR MARSA KRĪZI
Šis jautājums nodarbina visus.
Vai jūs uztrauc tas, kā pašreizējā diplomātiskā krīze
starp Amerikas Savienotajām Valstīm un Padomju Savienību
ietekmēs Helios finansiālo stāvokli?
It nemaz. Helios ir daudznacionāla korporācija.
- Mēs šajā cīņā neiesaistāmies. - Šo!
Vai manu skafandru un kameru sagatavoji?
Diezgan forši, ne?
Devs Ajesa atkal pie teikšanas.
Nevaru sagaidīt, kad viņš dažiem sados pa pakaļu.
Lai viņš iet galīgi!
Ko Devs tev nodarījis?
Vecīt, viņa dēļ daudzi, ko pazīstu, palika bez darba.
Atnācis Īgņas kungs.
Te būs kamera un dzesēšanas tērps.
Skafandru iznesīšu tev ārā.
Savas mantas saliec kādā no tiem skapīšiem!
...jo Helios ir pakalpojumu uzņēmums. Esmu te, lai to visu mainītu.
Lai atgrieztos pie sākotnējās vīzijas -
uzbūvēt uz Marsa plaukstošu koloniju
ne tikai astronautiem un zinātniekiem,
bet ikvienam, kurš grib doties šajā ceļojumā.
Ei, kā iet?
Iziešu uz virsmas pirmo reizi.
Uzņemšu bērniem dažas bildes.
Un te būs tavs skafandrs.
Vai varu dabūt tādu skafandru?
Tie visi ir rezervēti.
Ja gribi iet ārā šodien, šis ir vienīgais, ko vari dabūt.
Tev jāieslēdz radio.
Vai tam tā ir jāož?
Viņi ir uz tā pakalna, piligrim.
Viņi mums seko divas dienas.
Tikai viena cilts nēsā tādu karotāju galvassegu.
Komanči nokoni.
Neskaties, muļķi!
Kur, pie velna, tie ir?
Sema teica, ka tie ir te.
Bingo!
Nolādēts!
Velns!
Nu gan!
Komandiere Pūla!
Atvainojiet, ka traucēju.
Kas par lietu?
Nu...
Kundze, mēs lejā...
esam uztraukti par to, kā jūs rīkojāties ar Svetlanu Zahārovu.
Kas ir "mēs"?
Daži no Helios strādniekiem.
Klau, Vasīlijs bija mūsu kolēģis,
un mums liekas, ka kosmonautei Zahārovai būtu jāsaņem
atbilstošāks sods.
Kā jūs zināt, kāds būs viņas sods?
Mēs dzirdējām, ka jūs varētu nesūtīt viņu atpakaļ.
Jūs dzirdējāt?
Ak tā.
Nuja.
Nu, es aprunājos ar visiem, kuri tur bija,
un jums nav ne jausmas, cik šī situācija ir sarežģīta.
- Tagad, ja atvainosiet... - Viņas dēļ viņš ir barokamerā.
Slāpeklis viņa asinīs var izraisīt insultu, paralīzi vai vēl ko ļaunāku.
Un viņa staigā apkārt, it kā nekas nebūtu noticis?
Tas nav pareizi.
Jūs zināt, ka nav.
Kā viņam ir, dakter?
Vislielākās bažas rada arteriālā gāzu embolija.
Nav iespējams paredzēt.
Bet viņš ir stiprs. Varam cerēt.
Ko tu domā par visu šo jucekli?
Mēs ar tevi esam pieredzējuši arī sliktākus laikus.
Ei, kur ir Mailss?
Obsidiāns raķetē jāieliek līdz pusdienām.
Kā lai es zinu, Rič?
Domāju, ka gāji kopā ar viņu.
Nē. Nē, viņš...
Viņš lūdza, bet es atteicu.
Nu jau viņam bija jābūt atpakaļ.
Pagājušas gandrīz piecas stundas.
Mums jābrauc viņu meklēt.
Mails, te Sema. Vai dzirdi?
Mails, te Samanta. Vai dzirdi? Beidzu.
Voters, te Rover 7. Piebraucu pie Pekinpā pakalna.
- Domāju - redzu, kurp viņš devies. - Sapratu.
Nē.
MASEJA
Paldies dievam! Mails, vai tev viss labi?
Mails!
O2 IZLIETOJUMS - LIELS
Sema! Tu mani atradi. Tu mani atradi.
Paldies dievam! Tev jādabū mani ārā, Sema.
Kas notika?
Vai tu mani dzirdi? Kā, pie velna, tu tiki tur lejā?
Radio laikam salūzis. Paga, es dabūšu tevi ārā.
Es nokritu un krītot laikam pāršķēlu roku.
Paldies, ka atbrauci man pakaļ.
Tu, stulbais idiot!
- Kas ar tevi ir? - Sema!
Tā tvertne skafandrā ir vienīgais iemesls, kāpēc neesi beigts.
- Sema, atslābsti! - Kas ar tevi ir?
Sema, nomierinies!
Turi mierā!
Mierīgāk!
Tā. Kārtībā.
Paldies.
Rover 7, te Voterss. Klausos. Vai Mailsu atradi? Klausos.
- Mums jābrauc atpakaļ. - Jā.
Voters, te Rover 7. Es viņu atradu. Viss kārtībā. Drīz atgriezīsimies.
Labas ziņas, Rover 7. Lūdzu, iepļaukā viņu no manis!
Vai tas ir pareizi?
Jā.
Atnāciet uz manu kabinetu!
Sēdieties!
Gribu, lai esat te.
Piesēdiet, biedri Semjonov!
Mēs nupat pārskatījām ziņojumu par avāriju,
ko sagatavojusi jūsu nodaļa.
Ir kāda problēma?
Pasakiet, ko pateicāt man.
Asteroīda enkuru skrūvēm bija ražošanas kļūda.
Tās projektējis un izgatavojis Roskosmos. Kvalitātes kontrole to nebija pamanījusi.
Tās neatbilda prasībām
un nedrīkstēja būt sertificētas lidojumam.
Tas bija viens no galvenajiem avārijas iemesliem.
Kā ar to, ka komandieris Boldvins atļāva ārkārtēju EVA?
Jūsu ziņojumā vadības un kontroles problēmas bija aprakstītas skaidri,
bet pat tad, ja viss būtu noritējis pēc plāna,
tās enkuru skrūves būtu pievīlušas.
Un misija - izgāzusies.
Jūsu ziņojumā tas nav minēts...
Es te nesēdēšu un neklausīšos, kā amerikāniete nepamatoti apsūdz...
Jūs te sēdēsiet, kamēr jums neatļaus iet.
Kad viņi šo saņems, NASA visus aprēķinus pārbaudīs,
pirms iekļaus kopīgajā incidenta ziņojumā.
Viņi sapratīs, ka ekstrapolētā skrūvju stiepes izturība
nevar būt pareiza.
Un Roskosmos tad tiktu apsūdzēts piesegšanā
un prezidenta Korženko valdība - apkaunota visas pasaules priekšā.
Direktore, es...
Jūs taču esat labs inženieris.
Jūs visu to zinājāt, vai ne?
Bet savā ziņojumā neiekļāvāt.
Kāpēc?
Agrīnā ražošanas posmā bija pieļauta mērvienību kļūda.
NASA atsūtīja griezes momenta testēšanas tehniskās prasības
mārciņpēdās, bet mēs strādājam ņūtonmetros.
Un kāds kļūdījās pārveidojot.
Skrūves testus izturēja un tika izmantotas.
Tikai pēc avārijas mēs...
atradām kļūdu.
Kurš šo pārveidošanas kļūdu pieļāva?
Aprēķinus veica mana komanda,
bet atbildīgs esmu tikai es.
Nu beidzot...
vismaz kaut kāda sapratne.
Izcils darbs, Mārgaret. Palieciet te!
Nāciet, Kiril!
Tas ir dzejolis, ko 1825. gadā uzrakstīja Puškins.
Viņš to veltīja Annai Petrovnai Kernai, ar kuru viņam bija dēka.
"Ieslodzītam drūmā nomalē, man klusi vilkās dienas.
Bez dievišķuma. Bez iedvesmas.
Bez asarām. Bez dzīves. Bez mīlestības.
Dvēsele atmodās, un atkal parādījies tu.
Kā garāmziboša parādība. Kā tīra skaistuma iemiesojums."
Jūs šodien izdarījāt pakalpojumu Padomju Savienībai.
Un man.
Es gribu iedot jums šo.
Tie ir mūsu zemes kontroles inženieri 1969. gadā.
Sergejs?
Jūs viņu pazināt?
Jā.
Mēs kopā strādājām. Ilgi.
Viņš bija tuvs draugs.
Lūdzu, pieņemiet to kā pateicības zīmi par to, ko šodien izdarījāt.
Kas ar viņu notiks?
Ar Kirilu.
Viņš atradīs citu darbu.
Es gribēju jūs šeit, jo zinu, uz ko esat spējīga.
Viņiem visiem ir bail.
Bail no savas ēnas.
Jūs esat citāda.
Amerikāņi pieņēma jūs kā pašsaprotamu.
Es tā nedarīšu.
Un es jums galvoju: tas darbs, ko mēs kopā paveiksim,
aizvedīs mūs tālu kosmosā.
Paldies, direktore.
Uzņemiet ātrumu!
- Apklusti! - Uzņemiet ātrumu!
- Aizveries!
Uzņemiet ātrumu!
- Uzņemiet ātrumu! - Aizveries taču!
- Mēsls tāds! - Uzņemiet ātrumu!
Īlaij, kas notiek?
Atvaino! Es vienkārši...
Tas negribēja aizvērties.
Mēs abi zinām, ka pie vainas nav ritenis.
Es zinu. Atvaino!
Prezidents mani nostrostēja. Viņš bija stipri nikns.
Par ko nikns?
Nu, viņš deva mājienu, ka es vienpersoniski esmu atsācis Auksto karu.
Man žēl. Es zinu, cik šis darbs ir grūts.
- Man viss labi. Tikai... - Nav labi, Īlaij.
Tavs holesterīns atkal ir augšā. Tu neguli.
Tu knapi vari apsēsties, jo saasinājušies hemoroīdi.
Vai tā tu mēģini panākt, lai jūtos labāk, Keta?
Tev nevajadzēja pieņemt šo darbu.
Es zinu.
Vienkārši... Likās, ka tas ir...
- Tavs pienākums. - Jā.
Zinu. Bet tam nav gala.
Nebūs tā, ka vienu dienu tu pamodīsies un sapratīsi, ka esi paveicis diezgan.
Vienīgais, ko es veicu tagad, - iznīcinu mūsu aliansi uz Marsa.
Gan tu ko izdomāsi, mīļais. Tu vienmēr izdomā.
- Es neesmu tevi pelnījis. - Jā, neesi gan.
Vēl tikai daži gadi. Apsolu, ka tev to atlīdzināšu.
Mums tagad jau vajadzēja izbaudīt pensiju -
ceļot apkārt pasaulei.
Mēs visu mūžu varēsim ceļot.
Kad būsi paveicis pietiekami, mums ceļgali varbūt vairs neļaus staigāt.
Nu, pludmale Arubā tagad tiešām nenāktu par ļaunu.
Vai kruīzs lejup pa Nīlu.
Zini ko?
Es lasīju par vienu templi Indijā.
Indijā?
Tas ir skaists, Īlaij.
Tas nav Tadžmahāls.
Tas ir dienvidos.
Kā sauc to pilsētu pie Indijas okeāna?
Īlaij!
Nē, es tikai... Es...
Es laikam tikko kaut ko izdomāju.
- Man jābrauc atpakaļ uz kosmosa centru. - Tagad?
Paldies. Es tevi mīlu.
Īlaij!
Tu joprojām esi treniņbiksēs.
Indija?
Tā ir vienīgā neitrālā M-7 valsts.
Viņi piekrita Svetlanu uzņemt, kad viņa būs atpakaļ uz Zemes.
Viņa tiks tiesāta Indijā?
Korženko un prezidents Gors to jau ir apstiprinājuši.
Un, kad viņa atradīsies Unity,
Roskosmos atkal sāks ievērot Marsa hartas nosacījumus
un man atkal būs pilnīga noteikšana pār bāzi.
Tas viss ir labi un skaisti. Bet kā ar Svetlanu?
Mēs nevaram mest viņu vilkiem priekšā.
Nē. Protams, ne.
Tā būs taisnīga tiesa.
Ar neatkarīgu tiesnesi, kas izvērtēs visas liecības.
Vai tiešām domā, ka sovjeti šo vienošanos ievēros?
Valsts departaments to jau ir apstiprinājis.
Viņi uzskata, ka ar drošības protokoliem
jebkādu atriebību varam novērst.
Bariņš birokrātu mēģina piesegt sev pakaļu.
Tas nav pareizi. Tev jāatsaka.
Jā. Pasaki, lai viņi iet ratā.
Ed! Es jau piekritu.
Ko?
Svetlana šajā visā nav bez vainas, ja?
Viņa nopietni savainoja Helios strādnieku.
Tīši vai ne, bet par to, ko viņa izdarīja, ir jāsaņem īsts sods.
Tev mani šajā ziņā jāatbalsta, Denij. Svetlana mums ir viena no labākajiem, ja?
Un viņa ir svarīga... šai bāzei.
Un viņa ir svarīga asteroīda notveršanas komandai.
Es zinu.
Nesūti viņu atpakaļ! Nē, tu atradīsi citu iespēju.
Es to nevaru.
Tu to nedarīsi.
Es to nevaru un nedarīšu.
Protams, ne.
Cik tipiski!
Kam tipiski?
Tev!
Vienmēr tik gatava izpatikt augstāk stāvošajiem, lai veicinātu savu karjeru.
Es atgriezos no pensijas, lai darītu šo darbu.
Tu domā, ka man ir svarīga karjera?
Ja nu kādam tas ir tipiski, tad tev.
Ko tad tas nozīmē?
Laiku pa laikam tu pieļauj izņēmumus cilvēkiem, kas tev ir svarīgi.
Un nu tu to dari atkal ar viņu.
Domā - es neredzu, kas starp jums abiem notiek?
Jau atkal tu ļauj jūtām ietekmēt savus spriedumus.
Jau atkal?
Gordo Džeimstaunā. Denijs, kad mēs...
Tam, kas notika ar Deniju, nav sakara ar mani.
Tiešām?
Vai neatceries, ka tev teicu - viņš nav gatavs?
Bet tu mani ignorēji, jo negribēji to redzēt.
Tu ļāvi emocijām ņemt virsroku, un tāpēc viņš...
Un tāpēc kas?
Pasaki, Denij!
Pasaki!
Svetlana Zahārova atradīsies Unity, kad tas šovakar startēs.
Mans lēmums ir pieņemts.
Tatjana!
Tev viss kārtībā?
Viņu aizveda VDK.
Ko aizveda?
Manu darbaudzinātāju Kirilu Semjonovu.
Nē.
Tas nav tā.
Viņu atlaida. Viņa tā nedarītu.
Un kā vēl darītu.
Viņa ir viena no viņiem.
Kabinetā ienāca divi vīrieši
un visu acu priekšā viņu aizveda.
Neviens neko nedarīja.
Viņi visi ir gļēvuļi.
Arī es.
Visiem labdien!
Man ir labas ziņas.
Amerikāņi ir padevušies.
Pateicoties mūsu pūliņiem,
kosmonaute Zahārova par saviem noziegumiem pret valsti stāsies tiesas priekšā.
Lieliski pastrādāts. Paldies.
Tā. Mums atkal ir aizņemta diena, tāpēc sāksim!
Pirmais jautājums darba kārtībā...
Tas ir viss.
Raķete laikam startē pēc 30 minūtēm.
Nē, tās nav beigas.
Sveta, tev nav...
Ja iesim tagad, varam paspēt nokļūt 4. apakšlīmenī.
Tur austrumu modulī joprojām norit darbi, un tas ir zem spiediena,
bet tagad tur neviena nav.
Edvard!
Es nestu tev krājumus un pārtiku, līdz viss norims,
un tad mēs izdomāsim, kā tevi te paturēt.
Edvard, es neļaušu tev iznīcināt savu karjeru, lai pasargātu manējo.
Es viņu novedīšu.
Ser, vai esat drošs? Tur ir daudz dusmīgu cilvēku.
Es teicu, ka novedīšu.
Tieši tā.
Esi gatava?
Paliec sveiks, Edvard!
Tulkojusi Inguna Puķīte